《听鼓琴》
宋代·王九龄

至音不传徒按谱，不传之妙心自许。
手挥五弦目飞鸿，千载流自如接武。
鹑衣百年甘蓝缕，鬓雪浸浸用心苦。
我知若人之用心，指下堪为儿女语。
神怡志定一齐鼓，和气冲融塞天宇。
忽然作间变轩昂，亦不哀吟动凄楚。
醉翁已作黄鹤举，君独何为在尘土。
琅然清图请更弹，使我三叹首屡俯。
人生识意天所予，性情之适适其所。
高山流水有知音，莫道吾人不如古。

作者简介：王九龄（公元？年至一七o九年）字子武，江南华亭人，王顼龄之弟。生年不详，卒于清圣祖康熙四十八年。恬静有雅量。康熙二十一年（公元一六八二年）进士。累官至都察院左都御史。九龄之诗，才思富艳，著有艾纳山房集五卷，《四库总目》与松溪词并传于世。